Åtte norske spill fikk støtte

Åtte norske dataspill får til sammen 6,2 millioner kroner i utviklingstilskudd fra Norsk filminstitutt.«Voidcast»-skaperne, med sitt grøsserspill der spillerne skal undersøke nødsignal fra et forlatt romskip, får halvannen million kroner. Det vanker én million kroner til « Kaptein Sabeltann og den magiske diamant», og til «Havspillet» – et eventyrspill som tar opp temaer som depresjon, angst og avhengighet. 33 spillprosjekter hadde søkt støtte (NTB).